**Примерен текст на молба от частния тъжител (и граждански ищец) до съда за назначаване на повереник**

**ДО**

**.…………………. СЪД –**

**град ………………………………..**

**ПО НОХД № …………../…………….. г.**

**М О Л Б А**

от **………………………………….,** ЕГН ……....,с постоянен адрес: …………………………

*(трите имена) (град/село, общ., обл., ж.к., ул., № , бл., вх., ет.)*

настоящ адрес: ………………………, адрес за призоваване: ………………………………….,

*(посочва се, ако е различен от постоянния) (посочва се, ако е различен от постоянния или настоящия)*

притежаващ лична карта № ……………………, издадена от МВР – град ………… - частен тъжител (и граждански ищец) по НОХД № ………../………… г. по описа на …………………. съд – град ………………., ………… състав

**УВАЖАЕМИ ГОСПОЖО/ГОСПОДИН ПРЕДСЕДАТЕЛ,**

Въз основа на депозирана от мен тъжба е образувано НЧХД № …………../………… г. по описа на …………. съд – град ………. . По същото дело участвам в процесуалното качество на частен тъжител (и граждански ищец).

Тъй като желая да бъде представляван в производството от лице, упражняващо адвокатска професия, но не съм в състояние да заплатя адвокатско възнаграждение, моля да ми бъде назначен служебно процесуален представител по делото. Моля да приемете, че интересите на правосъдието изискват да бъда представляван от лице, упражняващо адвокатска професия, тъй като сам не бих могъл да упражня ефективно правата си в производството.

Представям доказателства за невъзможността си да заплатя адвокатско възнаграждение.

**ПРИЛАГАМ:**

……………

**С УВАЖЕНИЕ:**

**………………………………………………**

*(имена и подпис)*

 **КОМЕНТАР**

 Съгласно разпоредбата на чл. 100, ал. 2 НПК, когато частният обвинител, частният тъжител, гражданският ищец или гражданският ответник представи доказателства, че не е в състояние да заплати адвокатско възнаграждение, желае да има повереник и интересите на правосъдието изискват това, съдът, който разглежда делото като първа инстанция, му назначава повереник.

 Предпоставките за назначаване на служебен повереник са четири:

1) Пострадалият да е конституиран в качеството му на частен обвинител, граждански ищец или граждански ответник в съдебното производство по дело от общ характер или да е конституиран в качеството му на частен тъжител, граждански ищец или граждански ответник в съдебното производство по дело от частен характер; не е от значение фазата, на която се намира производството.

Пострадалите, които не са конституирани в съответно процесуално качество, могат да се ползват от безплатна правна помощ по реда на Закона за правната помощ, По-подробно за изискванията за предоставяне на безплатна правна помощ вижте на сайта на Националното бюро за правна помощ <http://www.nbpp.government.bg>. Там можете да намерите и бланка на молба – декларация за предоставяне на безплатна правна помощ.

По реда на този закон от безплатна правна помощ може да се ползва и лице, което има процесуалното качество на свидетел по дело.

2) Частният обвинител, частният тъжител, гражданският ищец или гражданският ответник да желае да има повереник. Принципно, пострадалият може да се представлява сам в производството. Процесуалното представителство на пострадалия пред органите на досъдебното производство и съда е негово право, но не е задължение. Ето защо на преценката на съответното лице е предоставено дали да упражнява правата си в производството чрез процесуален представител, или не.

3) Интересите на правосъдието да изискват частният обвинител, частният тъжител, гражданският ищец или гражданският ответник да има повереник. Това условие ще е изпълнено, ако пострадалият не би могъл да упражнява ефективно процесуалните си права в производството, ако се представлява сам.

4) Частният обвинител, частният тъжител, гражданският ищец или гражданският ответник представи доказателства, че не е в състояние да заплати адвокатско възнаграждение. Това условие ще е изпълнено, ако пострадалият отговаря на условията за получаване на безплатна правна помощ по чл. 22, ал. 1 от Закона за правната помощ.